VS001607
Datum: 2000-07-05T02:00:00.000+02:00
datum_sodbe_i_stopnje: 2004-02-04T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: lahki primeri
odskodnina: 1.000.000,00 SIT
opombe: II Ips 134/2006. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Kmetovalka in gospodinja, mlajša ženska.

## Škodni dogodek

Prometna nesreča.

## Poškodba

Zvin vratne hrbtenice.

## Telesne bolečine

450.000,00 SIT Hude telesne bolečine je prestajala 1 dan, pojenjajoče hude bolečine 3 dni, srednje močne bolečine 7 dni, pojenjajoče zmerne bolečine 7 dni in lažje bolečine 10 dni. Še vedno ima občasne lažje do zmerne bolečine pri prisilni drži vratu, sunkovitih gibih in hudih obremenitvah.

#### Ambulantno zdravljenje

2-krat pregled pri zdravniku specialistu in 6-krat pregled pri osebnem zdravniku.

#### Rehabilitacija

Kontrolirano izvajanje fizioterapije v ustanovi 17-krat in večkratno razgibavanje doma.

#### Nevšečnosti med zdravljenjem

Zdravljenje je trajalo 3 tedne. Neugodnosti v času zdravljenja pa so obsegale dve rentgenski dispoziciji, jemanje analgetikov 10 dni, 2 dni nošenje Schanzove ovratnice, 2-krat pregled pri zdravniku specialistu in 6-krat pregled pri osebnem zdravniku.

## Strah

100.000,00 SIT V trenutku nesreče je utrpela hud primarni strah v trajanju nekaj minut. Potem pa je bila približno dva tedna zmerno in še tri tedne lažje zaskrbljena za izid zdravljenja.

## Zmanjšanje življenjske aktivnosti

450.000,00 SIT Poškodba ji je zapustila omejitve pri delih, kjer se zahteva dvigovanje in prenašanje težkih bremen ter daljšo forsirano držo vratu. Zaradi tega je ovirana pri opravljanju vsakodnevnih del doma na kmetiji (okopavanje, krmljenje živine, molzenje, napajanje, kidanje gnoja). Težave ima tudi pri opravljanju gospodinjskih del, saj pri njihovem opravljanju čuti bolečine v vratni hrbtenici. Prav tako ima težave v službi, kjer mora dvigovati težke zaboje z jabolki in obirati sadje. Težave ima tudi pri rekreativnih dejavnostih, saj ne more več tako intenzivno kot pred poškodbo igrati košarke, odbojke in voziti kolesa. Vendar zaradi poškodbe še vedno lahko opravlja vsa dela kot pred poškodbo, le nekoliko več napora mora vlagati vanje.

---

ZOR člen 200, 203